**Teddy Da Costa** (s. 17. helmikuuta 1986 Melun, Ranska) on ranskalais-puolalainen jääkiekkoilija, joka pelaa Itävallan EBEL-liigan tšekkiläisjoukkue Orli Znojmossa. Hän on pelipaikaltaan keskushyökkääjä, mutta osaa pelata myös laidassa. Da Costa laukoo oikealta.

Ura
---

### Seuraura

Da Costa on Viry-Châtillon Essonne Hockeyn kasvatti. Hän siirtyi sieltä 18-vuotiaana Rapaces de Gapiin kaudeksi 2004–2005, jolloin Da Costa debytoi myös Ligue Magnusissa, jossa tulokaskausi toi 19 runkosarjaottelussa tehot 8+3=11 sekä viidessä playoff-ottelussa tehot 2+1=3. Hän keräsi runkosarjassa myös 90 jäähyminuuttia, mikä oli eniten Gapin joukkueesta.

Vuodet 2005–2010 Da Costa vietti Puolan pääsarjajoukkue Zagłębie Sosnowiecissa. Hän oli kolmella ensimmäisellä kaudellaan joukkueen paras pistemies, vaikka Da Costan sarjan yhden kauden piste-ennätys syntyikin hänen viimeisellä kaudellaan 2009–2010 tehoilla 29+22=51. Kaudella 2008–2009 Da Costa voitti PLH:n jäähypörssin 121 minuutillaan.

Kaudeksi 2010–2011 Da Costa palasi Ranskaan ja siirtyi Rouen Hockey Élite 76:n riveihin. Hän voitti joukkueessa sekä Ranskan-mestaruuden että Ranskan cupin. Da Costa edusti Rouenia kauden aikana myös Continental Cupissa. Yhden Ranskassa vietetyn kauden jälkeen hän palasi taas kaudeksi 2011–2012 Puolaan ja siirtyi GKS Tychyn riveihin. Da Costa voitti joukkueen sisäisen pistepörssin tehoilla 17+24=41. Seuraava kausi 2012–2013 päättyi Polska Hokejowa Ligan pronssiin.

Da Costa jatkoi kaudella 2013–2014 uraansa Mestis-joukkue Kajaanin Hokissa. Hän oli tehoilla 25+18=43 joukkueen paras maalintekijä ja jakoi Hokin sisäisen pistepörssin kolmannen sijan Riku Toivon kanssa. Da Costa voitti myös koko Mestiksen jäähypörssin 116 minuutillaan. Kaudeksi 2014–2015 hän siirtyi sarjatasoa ylemmäs SM-liigajoukkue Tapparaan. Da Costa jäi siellä kuitenkin hyvin pieneen rooliin ja pelasi paljon myös lainalla Mestis-joukkue Lempäälän Kisassa. Tammikuussa 2015 Tappara lainasi hänet ottelukohtaisella sopimuksella Pelicansiin paikkaamaan loukkaantumisia. Helmikuussa Da Costa kiinnitettiin sinne loppukaudeksi. Maaliskuussa 2015 hän teki vuoden mittaisen jatkosopimuksen Pelicansin kanssa.

Kesken kauden 2015–2016, tammikuussa 2016 Da Costa siirtyi Pelicansista Vaasan Sportiin vaihdossa Aleksi Rekoseen. Hän oli kevään 2016 pudotuspelien kahdessa ottelussa Sportin paras pistemies maanmiehensä Charles Bertrandin kanssa tehoilla 1+1=2. Syyskuun 2016 lopulla Da Costa siirtyi loppukauden 2016–2017 kattavalla sopimuksella Itävallan EBEL-liigan tšekkiläisjoukkue Orli Znojmoon oltuaan alkukauden ilman sopimusta.

### Maajoukkueura

Da Costa edusti Ranskaa MM-kilpailuissa vuosina 2011, 2012, 2013, 2014, 2015 ja 2016 sekä Pyeongchangin olympiakisojen 2018 karsinnoissa. Yhteensä hän on pelannut 125 A-maaottelua tehopistein 21+24=45. Da Costa pelasi myös alle 20-vuotiaiden I-divisioonan MM-kilpailuissa vuosina 2005 ja 2006 sekä alle 18-vuotiaiden I-divisioonan MM-kilpailuissa vuosina 2003 ja 2004.

Muuta
-----

Myös Da Costan veljet Gabriel ja Stéphane pelaavat jääkiekkoa. Isoveli Gabriel on tehnyt myös uran Ranskan ja Puolan pääsarjoissa ja on sittemmin pelannut Ranskan alasarjoissa. Pikkuveli Stéphane on pelannut urallaan 47 NHL-ottelua Ottawa Senatorsissa ja hän edustaa nykyään KHL-joukkue TsSKA Moskovaa. Veljesten äiti on puolalainen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 |  |  |  |  |  |  |  |  |  |  |  |  | U18d1 | 5 | 0 | 0 | 0 | 2 |
| 2003–2004 | Viry-Châtillon EH | Ranska U22 | 13 | 14 | 12 | 26 | 26 | 2 | 2 | 0 | 2 | 2 | U18d1 | 5 | 1 | 1 | 2 | 10 |
| 2004–2005 | HC Gap | Ranska U22 | 20 | 16 | 14 | 30 | 129 | – | – | – | – | – | JMMd1 | 5 | 1 | 2 | 3 | 2 |
|  | HC Gap | Ranska | 19 | 8 | 3 | 11 | 90 | 5 | 2 | 1 | 3 | 14 |
| 2005–2006 | Zagłębie Sosnowiec | Puola | 39 | 22 | 7 | 29 | 38 | 4 | 2 | 0 | 2 | 4 | JMMd1 | 5 | 1 | 1 | 2 | 6 |
| 2006–2007 | Zagłębie Sosnowiec | Puola | 34 | 13 | 13 | 26 | 81 | 7 | 2 | 6 | 8 | 6 |
| 2007–2008 | Zagłębie Sosnowiec | Puola | 29 | 20 | 18 | 38 | 84 | 13 | 3 | 4 | 7 | 36 |
| 2008–2009 | Zagłębie Sosnowiec | Puola | 44 | 25 | 16 | 41 | 121 | 9 | 3 | 2 | 5 | 12 |
| 2009–2010 | Zagłębie Sosnowiec | Puola | 36 | 29 | 22 | 51 | 103 | 7 | 4 | 5 | 9 | 33 |
| 2010–2011 | Rouen HE | Ranska | 19 | 9 | 13 | 22 | 14 | 6 | 2 | 4 | 6 | 10 | MM | 6 | 0 | 0 | 0 | 10 |
| 2011–2012 | GKS Tychy | Puola | 37 | 17 | 24 | 41 | 59 | – | – | – | – | – | MM | 7 | 2 | 1 | 3 | 6 |
| 2012–2013 | GKS Tychy | Puola | 33 | 13 | 20 | 33 | 70 | 12 | 4 | 6 | 10 | 12 | MM | 7 | 1 | 0 | 1 | 8 |
| 2013–2014 | Hokki | Mestis | 48 | 25 | 18 | 43 | 116 | 10 | 4 | 8 | 12 | 10 | MM | 8 | 0 | 3 | 3 | 2 |
| 2014–2015 | LeKi | Mestis | 11 | 4 | 8 | 12 | 10 | – | – | – | – | – | MM | 7 | 0 | 1 | 1 | 10 |
|  | Tappara | SM-liiga | 22 | 1 | 3 | 4 | 6 | – | – | – | – | – |
|  | Pelicans | SM-liiga | 18 | 3 | 4 | 7 | 28 | – | – | – | – | – |
| 2015–2016 | Peliitat | Mestis | 1 | 0 | 0 | 0 | 0 | – | – | – | – | – | MM | 6 | 0 | 0 | 0 | 4 |
|  | Pelicans | SM-liiga | 28 | 4 | 8 | 12 | 26 | – | – | – | – | – |
|  | Sport | SM-liiga | 19 | 2 | 8 | 10 | 6 | 1 | 1 | 1 | 2 | 4 |
| 2016–2017 | Orli Znojmo | EBEL | 27 | 3 | 10 | 13 | 24 | 4 | 0 | 0 | 0 | 8 | OQ | 3 | 0 | 0 | 0 | 10 |
|  |  |  |  |  |  |  |  |  |  |  |  |  | MM | 7 | 0 | 2 | 2 | 0 |
| 2017–2018 | Cracovia Kraków | Puola | 33 | 11 | 13 | 24 | 45 | 10 | 1 | 2 | 3 | 10 | MM | 7 | 1 | 0 | 1 | 4 |
| 2018–2019 | Grenoble | Ranska | 40 | 12 | 17 | 29 | 28 | 15 | 2 | 11 | 13 | 36 | MM |  |  |  |  |  |
| 8 kautta | yhteensä | Puola | 285 | 150 | 133 | 283 | 601 | 69 | 22 | 28 | 50 | 129 |
| 3 kautta | yhteensä | Ranska | 78 | 29 | 33 | 62 | 132 | 26 | 6 | 16 | 22 | 60 |
| 2 kautta | yhteensä | SM-liiga | 87 | 10 | 23 | 33 | 66 | 1 | 1 | 1 | 2 | 4 |
| 3 kautta | yhteensä | Mestis | 60 | 29 | 26 | 55 | 126 | 10 | 4 | 8 | 12 | 10 |

Lähteet
-------

* Teddy Da Costa The Internet Hockey Databasessa (englanniksi)
* Teddy Da Costa *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Teddy Da Costa *Elite Prospects*. Everysport Media Group AB.  (englanniksi)
2. ↑  Królicki, Sebastian: Teddy Da Costa zagra w zespole Mistrzów Francji  3.6.2010. Hokej.net. Viitattu 27.8.2013. (puolaksi)
3. ↑  Kajaaniin lisää ranskalaisväriä *Jatkoaika.com*.  26.8.2013. Jatkoaika r.y. Viitattu 27.8.2013.
4. ↑  Ranskalainen maalitykki Tapparaan *Jatkoaika.com*.  3.6.2014. Jatkoaika r.y. Viitattu 3.6.2014.
5. ↑  Pelicansille pelaaja-apuja Pirkanmaalta *Jatkoaika.com*.  24.1.2015. Jatkoaika r.y. Viitattu 24.1.2015.
6. ↑  Pelicans kiinnitti Da Costan  13.2.2015. Lahden Pelicans Oy. Viitattu 14.2.2015.
7. ↑  Pelicans solmi neljä jatkosopimusta *Jatkoaika.com*.  20.3.2015. Jatkoaika r.y. Viitattu 6.5.2015.
8. ↑  Pelicans ja Sport pelaajakaupoilla *Jatkoaika.com*.  11.1.2016. Jatkoaika r.y. Viitattu 11.1.2016.
9. ↑  Peroutka, Lukáš: Změny v A-týmu: končí Kalus a Bruijsten, přichází reprezentant Da Costa  29.9.2016. Orli Znojmo, s.r.o. Viitattu 11.9.2016. (tšekiksi)
10. ↑  Tilanne ennen kautta 2016–2017